CELEX: 32015R1761
Language: ro
Date: 2015-10-01 00:00:00
Title: Regulamentul de punere în aplicare (UE) 2015/1761 al Comisiei din 1 octombrie 2015 de modificare a Regulamentului (CE) nr. 378/2005 al Comisiei în ceea ce privește rapoartele și taxele laboratorului comunitar de referință și laboratoarele enumerate în anexa II (Text cu relevanță pentru SEE)

2.10.2015   
            
            
               RO
            
            
               Jurnalul Oficial al Uniunii Europene
            
            
               L 257/30
            
         REGULAMENTUL DE PUNERE ÎN APLICARE (UE) 2015/1761 AL COMISIEI
   din 1 octombrie 2015
   de modificare a Regulamentului (CE) nr. 378/2005 al Comisiei în ceea ce privește rapoartele și taxele laboratorului comunitar de referință și laboratoarele enumerate în anexa II
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 7 alineatul (4) primul paragraf și articolul 21 al treilea paragraf,
   după consultarea Autorității Europene pentru Siguranța Alimentară,
   întrucât:
   
               (1)
            
            
               Regulamentul (CE) nr. 1831/2003 stabilește procedura de autorizare a introducerii pe piață și a utilizării aditivilor pentru hrana animalelor. Regulamentul prevede că orice persoană care dorește să obțină o autorizație pentru un aditiv pentru hrana animalelor sau pentru o nouă utilizare a unui aditiv pentru hrana animalelor trebuie să prezinte o cerere de autorizare, în conformitate cu regulamentul menționat.
            
         
               (2)
            
            
               Regulamentul (CE) nr. 378/2005 al Comisiei (2) stabilește normele de punere în aplicare a Regulamentului (CE) nr. 1831/2003 în ceea ce privește cererile de autorizare pentru un aditiv pentru hrana animalelor sau pentru o nouă utilizare a unui aditiv pentru hrana animalelor și funcțiile și atribuțiile laboratorului comunitar de referință (LCR).
            
         
               (3)
            
            
               Articolul 5 din Regulamentul (CE) nr. 378/2005 prevede ca LCR să prezinte un raport complet de evaluare Autorității Europene pentru Siguranța Alimentară (denumită în continuare „autoritatea”) pentru fiecare cerere de autorizare a unui aditiv pentru hrana animalelor. Se fac excepții de la obligația de a prezenta un raport de evaluare în cazul cererilor de autorizare pentru o nouă utilizare a unui aditiv pentru hrana animalelor sau al cererilor de modificare a condițiilor unei autorizații existente, atunci când condițiile propuse pentru noua utilizare sau pentru modificarea condițiilor autorizației intră sub incidența domeniului de aplicare al metodei de analiză prezentate anterior, în conformitate cu cerințele prevăzute în anexa II la Regulamentul (CE) nr. 429/2008 al Comisiei (3), care au fost deja evaluate. Mai mult, articolul 4 din respectivul regulament prevede că LCR trebuie să impună solicitanților taxe pentru prezentarea cererilor de autorizare. Se face o excepție în cazul în care nu sunt necesare eșantioane și în care LCR nu trebuie să emită un raport, deoarece metoda de analiză a fost deja evaluată. Cu toate acestea, cererile de reînnoire a autorizațiilor pentru aditivi pentru hrana animalelor nu beneficiază de respectivele excepții.
            
         
               (4)
            
            
               Experiența a arătat că excepțiile de la cerințele privind rapoartele de evaluare și taxele pentru depunerea cererilor ar trebui să fie extinse, de asemenea, la cererile de reînnoire a autorizațiilor pentru aditivi pentru hrana animalelor. Prin urmare, articolul 5 și anexa IV la Regulamentul (CE) nr. 378/2005 ar trebui modificate în consecință.
            
         
               (5)
            
            
               Anexa II la Regulamentul (CE) nr. 378/2005 stabilește o listă a laboratoarelor naționale de referință care asistă LCR în scopul îndeplinirii funcțiilor și atribuțiilor sale. Mai multe state membre au informat Comisia că laboratoarele lor naționale de referință care fac parte din grup s-au schimbat, fie pentru că au fost desemnate alte laboratoare în acest scop, fie pentru că numele sau adresa laboratoarelor s-au schimbat. Prin urmare, anexa II la Regulamentul (CE) nr. 378/2005 ar trebui adaptată în consecință.
            
         
               (6)
            
            
               Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,
            
         ADOPTĂ PREZENTUL REGULAMENT:
   Articolul 1
   Regulamentul (CE) nr. 378/2005 se modifică după cum urmează:
   
               1.
            
            
               La articolul 5, alineatul (4) se înlocuiește cu următorul text:
               „(4)   Nu se solicită un raport de evaluare pentru:
               
                           (a)
                        
                        
                           cererile privind o nouă utilizare a unui aditiv pentru hrana animalelor în conformitate cu articolul 4 alineatul (1) din Regulamentul (CE) nr. 1831/2003, în cazul în care condițiile de introducere pe piață a aditivului pentru hrana animalelor propuse pentru noua utilizare intră sub incidența domeniului de aplicare a metodei de analiză prezentate anterior în conformitate cu anexa II punctul 2.6 la Regulamentul (CE) nr. 429/2008 și deja evaluate de LCR;
                        
                     
                           (b)
                        
                        
                           cererile de modificare a condițiilor unei autorizații existente, prezentate în conformitate cu articolul 13 alineatul (3) din Regulamentul (CE) nr. 1831/2003, în cazul în care modificarea propusă sau noile condiții de introducere pe piață a aditivului pentru hrana animalelor intră sub incidența domeniului de aplicare a metodei de analiză prezentate anterior în conformitate cu anexa II punctul 2.6 la Regulamentul (CE) nr. 429/2008 și deja evaluate de LCR;
                        
                     
                           (c)
                        
                        
                           cererile de reînnoire a unei autorizații existente, prezentate în conformitate cu articolul 14 din Regulamentul (CE) nr. 1831/2003, în cazul în care condițiile de introducere pe piață a aditivului pentru hrana animalelor intră sub incidența domeniului de aplicare a metodei de analiză prezentate anterior în conformitate cu anexa II punctul 2.6 la Regulamentul (CE) nr. 429/2008 și deja evaluate de LCR.
                        
                     Fără a aduce atingere alineatului (4), Comisia, LCR sau autoritatea, pe baza unor factori legitimi relevanți pentru cerere, pot considera că este necesară o nouă evaluare a metodelor de analiză. În acest caz, solicitantul este informat de LCR cu privire la acest aspect.”
            
         
               2.
            
            
               Anexa II se înlocuiește cu textul din anexa la prezentul regulament.
            
         
               3.
            
            
               În anexa IV, la titlul „Niveluri ale taxei în funcție de tipul de cerere de autorizare a unui aditiv pentru hrana animalelor în conformitate cu Regulamentul (CE) nr. 1831/2003”, punctul 5 se înlocuiește cu următorul text:
               
                           „5.
                        
                        
                           Reînnoirea unei autorizații pentru un aditiv pentru hrana animalelor [articolul 14 din Regulamentul (CE) nr. 1831/2003]:
                           
                                       —
                                    
                                    
                                       Taxa = Componenta 2 = 4 000 EUR
                                    
                                 
                                       —
                                    
                                    
                                       În cazul în care se aplică articolul 5 alineatul (4) litera (c): Taxa = 0 EUR”
                                    
                                 
                     
         Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 1 octombrie 2015.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 268, 18.10.2003, p. 29.
   
      (2)  Regulamentul (CE) nr. 378/2005 al Comisiei din 4 martie 2005 privind normele de punere în aplicare a Regulamentului (CE) nr. 1831/2003 al Parlamentului European și al Consiliului referitor la funcțiile și atribuțiile Laboratorului Comunitar de Referință cu privire la cererile de autorizare a unor aditivi pentru hrana animalelor (JO L 59, 5.3.2005, p. 8).
   
      (3)  Regulamentul (CE) nr. 429/2008 al Comisiei din 25 aprilie 2008 privind normele de punere în aplicare a Regulamentului (CE) nr. 1831/2003 al Parlamentului European și al Consiliului cu privire la pregătirea și prezentarea cererilor, precum și la evaluarea și autorizarea aditivilor din hrana animalelor (JO L 133, 22.5.2008, p. 1).
   
      ANEXĂ
      
         
            „ANEXA II
            
               Laboratorul comunitar de referință și grupul laboratoarelor naționale de referință, astfel cum sunt menționate la articolul 6 alineatul (2)
            
            LABORATORUL COMUNITAR DE REFERINȚĂ
            Centrul Comun de Cercetare al Comisiei Europene. Institutul pentru Materiale de Referință și Măsurători, Geel, Belgia.
            LABORATOARE NAȚIONALE DE REFERINȚĂ ALE STATELOR MEMBRE
            
               Belgique/België
            
            
                        —
                     
                     
                        Federaal Laboratorium voor de Voedselveiligheid Tervuren (FLVVT-FAVV);
                     
                  
                        —
                     
                     
                        Vlaamse Instelling voor Technologisch Onderzoek (VITO), Mol;
                     
                  
                        —
                     
                     
                        Centre wallon de Recherches agronomiques (CRA-W), Gembloux.
                     
                  
               Česká republika
            
            
                        —
                     
                     
                        Ústřední kontrolní a zkušební ústav zemědělský (ÚKZÚZ), Praha.
                     
                  
               Danmark
            
            
                        —
                     
                     
                        Fødevarestyrelsens Laboratorie Aarhus (kemisk);
                     
                  
                        —
                     
                     
                        Fødevarestyrelsens Laboratorie Ringsted (kemisk og mikrobiologisk).
                     
                  
               Deutschland
            
            
                        —
                     
                     
                        Sachgebiet Futtermittel des Bayrischen Landesamtes für Gesundheit und Lebensmittelsicherheit (LGL), Oberschleißheim;
                     
                  
                        —
                     
                     
                        Landwirtschaftliche Untersuchungs- und Forschungsanstalt (LUFA), Speyer;
                     
                  
                        —
                     
                     
                        Staatliche Betriebsgesellschaft für Umwelt und Landwirtschaft. Geschäftsbereich 6 – Labore Landwirtschaft, Nossen;
                     
                  
                        —
                     
                     
                        Thüringer Landesanstalt für Landwirtschaft (TLL). Abteilung Untersuchungswesen. Jena.
                     
                  
               Eesti
            
            
                        —
                     
                     
                        Põllumajandusuuringute Keskus (PMK). Jääkide ja saasteainete labor, Saku, Harjumaa;
                     
                  
                        —
                     
                     
                        Põllumajandusuuringute Keskus (PMK), Taimse materjali labor, Saku, Harjumaa.
                     
                  
               España
            
            
                        —
                     
                     
                        Laboratorio Arbitral Agroalimentario. Ministerio de Agricultura, Alimentación y Medio Ambiente, Madrid;
                     
                  
                        —
                     
                     
                        Laboratori Agroalimentari, Departament d'Agricultura, Ramaderia, Pesca, Alimentació i Medi Natural. Generalitat de Catalunya, Cabrils.
                     
                  
               France
            
            
                        —
                     
                     
                        Laboratoire de Rennes (SCL L35), Service Commun des Laboratoires DGCCRF et DGDDI, Rennes.
                     
                  
               Eire/Ireland
            
            
                        —
                     
                     
                        The State Laboratory, Kildare.
                     
                  
               Ελλάδα
            
            
                        —
                     
                     
                        Εργαστήριο Ελέγχου Κυκλοφορίας Ζωοτροφών Θεσσαλονίκης.
                     
                  
               Italia
            
            
                        —
                     
                     
                        Istituto Superiore di Sanità. Dipartimento di Sanità Pubblica Veterinaria e Sicurezza Alimentare, Roma;
                     
                  
                        —
                     
                     
                        Centro di referenza nazionale per la sorveglienza ed il controllo degli alimenti per gli animali (CReAA), Torino.
                     
                  
               Kypros
            
            
                        —
                     
                     
                        Feedingstuffs Analytical Laboratory, Department of Agriculture, Nicosia.
                     
                  
               Latvija
            
            
                        —
                     
                     
                        Pārtikas drošības, dzīvnieku veselības un vides zinātniskais institūts BIOR, Rīga.
                     
                  
               Lietuva
            
            
                        —
                     
                     
                        Nacionalinis maisto ir veterinarijos rizikos vertinimo institutas, Vilnius.
                     
                  
               Luxemburg
            
            
                        —
                     
                     
                        Laboratoire de Contrôle et d'essais – ASTA, Ettelbruck.
                     
                  
               Magyarország
            
            
                        —
                     
                     
                        Nemzeti Élelmiszerlánc-biztonsági Hivatal, Élelmiszer- és Takarmánybiztonsági Igazgatóság, Takarmányvizsgáló Nemzeti Referencia Laboratórium, Budapest.
                     
                  
               Nederland
            
            
                        —
                     
                     
                        RIKILT Wageningen UR, Wageningen.
                     
                  
               Österreich
            
            
                        —
                     
                     
                        Österreichische Agentur für Gesundheit und Ernährungssicherheit (AGES), Wien.
                     
                  
               Polska
            
            
                        —
                     
                     
                        Instytut Zootechniki – Państwowy Instytut Badawczy, Krajowe Laboratorium Pasz, Lublin;
                     
                  
                        —
                     
                     
                        Państwowy Instytut Weterynaryjny, Pulawy.
                     
                  
               Portugal
            
            
                        —
                     
                     
                        Instituto Nacional de Investigaçăo Agrária e Veterinária, I.P. (INIAV,IP), Lisboa.
                     
                  
               Slovenija
            
            
                        —
                     
                     
                        Univerza v Ljubljani. Veterinarska fakulteta. Nacionalni veterinarski inštitut. Enota za patologijo prehrane in higieno okolja, Ljubljana;
                     
                  
                        —
                     
                     
                        Kmetijski inštitut Slovenije, Ljubljana.
                     
                  
               Slovensko
            
            
                        —
                     
                     
                        Skúšobné laboratórium analýzy krmív, Ústredný kontrolný a skúšobný ústav poľnohospodársky, Bratislava.
                     
                  
               Suomi/Finland
            
            
                        —
                     
                     
                        Elintarviketurvallisuusvirasto/Livsmedelssäkerhetsverket (Evira), Helsinki/Helsingfors.
                     
                  
               Sverige
            
            
                        —
                     
                     
                        Avdelningen för kemi, miljö och fodersäkerhet, Statens Veterinärmedicinska Anstalt (SVA), Uppsala.
                     
                  
               United Kingdom
            
            
                        —
                     
                     
                        LGC Ltd, Teddington.
                     
                  LABORATOARE NAȚIONALE DE REFERINȚĂ ALE ȚĂRILOR AELS
            
               Norway
            
            
                        —
                     
                     
                        The National Institute of Nutrition and Seafood Research (NIFES), Bergen.”